Butanas olimpinėse žaidynėse
Butano tautinis olimpinis komitetas buvo įkurtas 1983 m. ir tais pačiais metais pripažintas Tarptautinio olimpinio komiteto. Pirmą kartą Butanas vasaros olimpinėse žaidynėse dalyvavo 1984 m. Nuo tada iki 2008 m. Butanui imtinai atstovavo tik šauliai iš lanko. Šaudymas iš lanko yra nacionalinė Butano sporto šaka. Pirmasis Butano sportininkas, nedalyvavęs šaudymo iš lanko rungtyje buvo Kunzang Choden 2012-ųjų olimpinėse žaidynėse. Ji varžėsi moterų 10 m orinio pistoleto rungtyje. 2012 m. Butano komandoje nebuvo vyrų. Butanas niekada nėra laimėjęs olimpinių medalių. Nepaisant to, kad Butano teritorija yra kalnuota, šalis niekada nedalyvavo žiemos olimpinėse žaidynėse.